钦定古今图书集成/明伦汇编/官常典/第058卷 > 临江闵王荣
## 钦定古今图书集成/明伦汇编/官常典/第058卷 > 临江闵王荣

按《汉书》本传：临江闵王荣，以孝景前四年为皇太子，
四岁废为临江王。三岁坐侵庙壖地为宫，上征荣。荣
行祖于江陵北门，既上车，轴折车废。江陵父老流涕
窃言曰：“吾王不反矣！”荣至诸中尉府对簿，中尉郅都
簿责讯王，王恐，自杀。葬蓝田，燕数万衔土置冢上，百
姓怜之。荣最长，亡子，国除，地入于汉，为南郡。